S-145/2009

Árið 2009, þriðjudaginn 21. apríl, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 145/2009: Ákæruvaldið gegn H-kk-þgf H-kk-þgf, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 3. febrúar 2009, á hendur H-kk-þgf H-kk-þgf, kt. 110963-5949, Reyrengi 7, Reykjavík, „fyrir umferðarlagabrot, með því að hafa að kvöldi fimmtudagsins 4. desember 2008 ekið bifreiðinni OP-646 sviptur ökurétti og óhæfur um að stjórna henni örugglega vegna áhrifa ávana- og fíkniefna (amfetamín í blóði 495 ng/ml) austur Hverfisgötu í Reykjavík uns lögregla stöðvaði aksturinn við Vitastíg, og í sama skipti haft í vörslum sínum 1,33 grömm af amfetamíni sem hann framvísaði og lögregla lagði hald á.

Telst þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006, og 2. gr., sbr. 5. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur árið 1963 og á hann sér nokkurn sakaferil. Við ákvörðun refsingar í máli þessu skiptir máli að í mars 2004 gekkst ákærði undir viðurlagaákvörðun fyrir ölvunar- og réttindaleysisakstur og var þá sviptur ökurétti í 1 ár. Í desember sama ár var ákærði dæmdur í 3 mánaða skilorðsbundið fangelsi, til greiðslu sektar og sviptingar ökuréttar í 4 mánuði fyrir sviptingarakstur og fíkniefnabrot. Í febrúar 2005 var ákærði dæmdur til greiðslu sektar fyrir lyfjaakstur og sviptur ökurétti í 4 mánuði, en þar var um hegningarauka að ræða. Í júlí 2006 var ákærði dæmdur í 4 mánaða skilorðsbundið fangelsi fyrir sviptingarakstur og hegningarlagabrot. Þá var ákærði í júní 2008 dæmdur til greiðslu sektar og sviptingar ökuréttar í 2 ár fyrir fíkniefnaakstur og fíkniefnabrot. Þykir refsing ákærða nú hæfilega ákveðin fangelsi í 30 daga. Þá greiði ákærði 100.000 krónur í sekt til ríkissjóðs en sæti ella 8 daga fangelsi verði sektin eigi greidd innan fjögurra vikna frá deginum í dag að telja.

Ákærði er sviptur ökurétti ævilangt frá 7. júlí 2010 að telja.

Ákærði greiði 102.131 krónur í sakarkostnað.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

DÓMSORÐ:

Ákærði, H-kk-nf H-kk-nf, sæti fangelsi í 30 daga.

Ákærði greiði 100.000 krónur í sekt til ríkissjóða en sæti ella 8 daga fangelsi verði sektin eigi greidd innan fjögurra vikna frá dómsuppkvaðningu.

Ákærði er sviptur ökurétti ævilangt frá 7. júlí 2010 að telja.

Ákærði greiði 102.131 krónur í sakarkostnað.

R-kvk-nf H-kvk-nf.

Rétt endurrit staðfestir,

Héraðsdómi Reykjavíkur, 21. apríl 2009.